Aingeruen Andre Maria monasterioa

Aingeruen Andre Maria monasterioa klaratarren ordenako komentu barrokoa da, Arizkunen dagoena, Nafarroa Garaiko Baztan bailaran. Nafarroako Ondare Historiko gisa izendatua eta sailkatua dago.

 Kokalekua 
Arizkungo herriguneko Txuputo karrikan dago, San Joan Bataiatzailearen elizatik hurbil.

 Historia 
Juan Bautista Iturraldek, Murillo el Cuendeko markesak, eta haren emazte Manuela Munarrizek sortu zuten klaratarren komentu hau. Iturraldek 30.000 dukadu baino gehiago bidali zituen Madrildik bere jaioterrira komentuaren eraikuntza ordaintzeko. Eraikuntza lanak 1731eko ekainaren 19an hasi ziren, Fausto Manso madrildar maisuaren diseinuari jarraituz, Erriberriko Juan Aldariaga frantziskotarraren eta Burgosko Francisco de Luis Gómezen laguntzarekin. Ezkurra anaiak, sortzez Donibane Lohizunekoak, arduratu ziren lana egiteaz. Monasterioa 1737an amaitu zen.

 Eraikina 
Eraikin honen elementu aipagarriena Arizkungo kaletik bertara sartzeko duen atari ikusgarria da, apainduri eta irudiz ongi horniturik dagoena.

 Erreferentziak 

 Kanpo estekak 
 Arizkungo Aingeruen Andre Mariaren komentuari buruzko orrialdea, arizkun-baztan.blogspot.com

Kategoria:Nafarroako monasterioak
Kategoria:Arizkungo eraikinak
Kategoria:Baztango elizak
Kategoria:1737an amaitutako eraikinak